**Rabah Saâdane** (arab. رابح سعدان‎, s. 3. toukokuuta 1946) on algerialainen jalkapallovalmentaja ja uransa lopettanut puolustaja.

Ura
---

Saâdane pelasi omalla urallaan puolustajana kotimaansa seuroissa. Ura päättyi kuitenkin ennen aikojaan Saâdanen jouduttua auto-onnettomuuteen 27-vuotiaana.

Peliruansa jälkeen Saâdane on tehnyt uraa valmentajana ja toiminut useaan otteeseen Algerian maajoukkueen päävalmentajana. Hän aloitti valmentamisen vuonna 1977 Algerian nuorten maajoukkueiden myötä. Ensimmäistä kertaa Saâdane toimi Algerian päävalmentajana 1981–82 ja oli johdattamassa maata MM-kisoihin 1982, mutta joutui tyytymään apuvalmentajan rooliin lopputurnauksessa, kun päävastuun otti Mahieddine Khalef. Toisella yrittämällä 1985–86 Saâdane sai toimia päävalmentajana myös MM-lopputurnauksessa, joka tosin päättyi jo lohkovaiheeseen.

Maajoukkuepestien jälkeen Saâdane siirtyi seurajoukkuetasolle vuonna 1988 ja valmensi marokkolaista Raja Casablancan ensimmäisellä kaudellaan Afrikan Mestarien liigan voittoon. Sitä vastoin pääsarjassa menestys jäi vaatimattomammaksi, kun joukkue sijoittui kaudella 1988–1989 yhdeksänneksi ja seuraavalla kaudella viidenneksi. Saâdanen seuraavat pestit jäivät myös vaatimattomiksi MC Algerin jälkeen hän valmensi tunisialaista ES Sahelia, mutta sai potkut kauden alussa. Myös tulos USM Algerin peräsimessä jäi heikoksi, kun seura jäi Algerian pääsarjassa viimeiseksi.

Seurajoukkueiden jälkeen Algerian jalkapalloliitto kutsui Saâdanen valmentamaan Algerian maajoukkuetta lyhyen aikaa 1999 sekä 2003–04, jolloin tuloksena oli Afrikan mestaruuskisojen puolivälieräpaikka. Kisojen jälkeen hän valmensi hetken aikaa Jemenin maajoukkuetta ja otti myöhemmin vastuun ES Sétifistä tultuaan kesken kauden 2006–2007 potkut saaneen Rachid Belhoutin tilalle. Saâdane johdatti Sétifin Algerian mestaruuteen, sekä Arabian Mestarien liigan voittoon vuonna 2007.

Lokakuussa 2007 hän palasi maajoukkuevalmentajaksi viidettä kertaa.  Tuloksena oli jälleen MM-kisapaikka, joka tosin ratkesi vasta uusintaottelussa Egyptiä vastaan.

Afrikan mestaruuskisoissa Saâdane luotsasi Algerian neljänneksi. Välierissä se kärsi 0–4 tappion Egyptille ja menetti kolme pelaajansa pronssiottelusta punaisten korttien vuoksi. Mitali karkasi Nigerialle 1–0. 

MM-lopputurnauksessa 2010 Saâdanen suojattien tie päättyi 1986 tapaan alkulohkoon. Algerian ainoaksi pisteeksi jäi Englantia vastaan pelatun maalittoman tasapelin piste, eikä se onnistunut tekemään lopputurnauksessa ainoatakaan maalia.  Kisojen jälkeen Saâdane oli valmis eroamaan tehtävästään mikäli Algerian jalkapalloliitto niin vaatisi. Algerian jalkapalloliiton puheenjohtaja Mohamed Raouroua kuitenkin piti Saâdanen sopimuksensa loppuun asti, joka umpeutui 30. kesäkuuta 2010. Aluksi liiton toiveena olisi ollut Saâdanen jatko seuraaviin Afrikan-kisoihin, mutta myöhemmin ilmoitettiin Saâdanen olevan Algerian maajoukkueen valmentajana viimeisen kerran ystävyysottelussa Gabonia vastaan. Heinäkuussa 2010 Algerian jalkapalloliitto kuitenkin ilmoitti Saâdanen jatkavan tehtävässään, kun syyskuussa alkavat vuoden 2012 Afrikan-kisojen karsinnat. Sopimuksen kestoa ei ilmoitettu, mutta liitto oli jo aiemmin kertonut haluavan pitää Saâdanen yhden arvokisan verran.

Syyskuussa 2010 Saâdane ja hänen valmennusryhmänsä erosivat tehtävästään pelattuaan 1–1 tasapelin vuoden 2012 Afrikan kisojen ensimmäisessä karsintaottelussa Tansaniaa vastaan. Saadanen Algeria oli sitä ennen hävinnyt harjoitusottelunsa Gabonia vastaan maalein 2–1. 24. syyskuuta 2010 Saâdane ilmoitti toimivansa ranskalaisen Canal+ Sportin konsulttina suurissa kilpailuissa.

1. tammikuuta 2011 Jemenin maajoukkue nimitti Saâdanen uudeksi päävalmentajaksi. Yhdeksän päivää myöhemmin maan jalkapalloliitto kuitenkin ilmoitti ettei lopullista sopimusta saatu aikaan liian suuren palkkavaatimuksen johdosta.

Joulukuussa 2013 kokenut Saâdane palasi ES Sétifin päävalmentajaksi.

Meriitit
--------

* Afrikan Mestarien liiga: 1989
* Algerian mestaruus: 2007
* Arabian Mestarien liiga: 2007
* MM-kilpailut:
	+ 1. kierros: 1986, 2010
* Afrikan mestaruuskisat:
	+ Neljäs: 2010
	+ Puolivälierät: 2004

Yksityiselämä
-------------

Saâdane syntyi vuonna 1946 Batnassa kolmilapsiseen perheeseen. Hänen veljensä Cherif ja sisko asuvat edelleen Batnassa. Perheen isä työskenteli rautatien parissa ja he asuivat lähellä jalkapallostadionia, jonka myötä Saâdane kiinnostui jalkapallosta nuorella iällä. Hän kävi ranskankielisen peruskoulun Algerian ollessa tuolloin Ranskan siirtomaa ja muutti sittemmin Constantinen, jossa Saâdane suoritti ylioppilastutkinnon tieteestä vuonna 1966.

Lähteet
-------

1. ↑  CM 2010 : Rabah Saâdane, pour l'honneur de l'Afrique *DZFoot* 1.6.2010 Viitattu 26.6.2010 (ranskaksi)
2. ↑  Algeria 1999/2000 *rsssf* Viitattu 25.6.2010 (englanniksi)
3. ↑  Saadane returns to Algeria helm (Arkistoitu – Internet Archive)
4. ↑  Nigeria vei Afrikan mestaruusturnauksen pronssimitalit
5. ↑  Landon Donovan tykitti USA:n lohkovoittoon
6. ↑  Algeria new coach to attend friendly match against Gabon *Echorouk Online* 26.6.2010 Viitattu 26.6.2010 (englanniksi)
7. ↑  Algérie : Saâdane reste en poste *FootAfrica 365* 8.7.2010 Viitattu 8.7.2010 (ranskaksi)
8. ↑  Algeria national coach resigns *Echorouk Online* 4.9.2010 Viitattu 4.9.2010 (englanniksi)
9. ↑  Rabah Saâdane engagé par ... (Arkistoitu – Internet Archive) *Le Buteur* 24.9.2010 Viitattu 25.9.2010 (ranskaksi)
10. ↑  Etranger : Saâdane n'entrainera pas le Yémen *DZfoot* 10.1.2011 Viitattu 16.5.2011 (ranskaksi)
11. ↑  Rabah Saâdane, nouvel entraîneur de l’ES Sétif
12. 1 2  Le Buteur chez la famille Saâdane *lebuteur.com*.  21.11.2009. Viitattu 26.6.2010. (ranskaksi)

  


|  |  |  |
| --- | --- | --- |
| Edeltäjä:**Zdravko RajkovMahieddine KhalefMeziane IghilGeorges LeekensJean-Michel Cavalli** | **Algerian päävalmentaja**1981–19821985–198619992003–20042007–2010 | Seuraaja:**M.Khalef&R.MekloufiAbdelhamid KermaliCharif BoualemRobert WaseigeAbdelhak Ben Chikha** |

Algerian joukkue – Jalkapallon MM-kilpailut 1986
1 Drid |
2 Guendouz |
3 Chebal |
4 Kourichi |
5 Liegeon |
6 Said |
7 Assad |
8 Maroc |
9 Menad |
10 Belloumi |
11 Madjer |
12 Bensaoula |
13 Harkouk |
14 Zidane |
15 Sadmi |
16 Mansouri |
17  Khalidi |
18 Benmabrouk |
19 Chaib |
20 Megharia |
21 El Hadi |
22 Amara |
Valmentaja Saâdane

Algerian joukkue – Jalkapallon AM-kilpailut 2004
1 Mezair |
2 Ouadah |
3 Haddou |
4 Beloufa |
5 Aribi |
6 Mansouri |
7 Cherrad |
8 Kraouche |
9 Akrour |
10 Belmadi |
11 Boutabout |
12 Gaouaoui |
13 Zafur |
14 Fellahi |
15 Ziani |
16 Benhamou |
17 Zaoui |
18 Raho |
19 Mamouni |
20 Hadjadj |
21 Yahia |
22 Achiou |
Valmentaja Saadane

Algerian joukkue – Jalkapallon AM-kilpailut 2010
1 Ousserir |
2 Bougherra |
3 Belhadj |
4 Yahia |
5 Halliche |
6 Mansouri |
7 Bezzaz |
8 Lemmouchia |
9 Ghezzal |
10 Saïfi |
11 Raho |
12 Babouche |
13 Matmour |
14 al-Aïfaoui |
15 Ziani |
16 Chaouchi |
17 Zaoui |
18 Bouazza |
19 Yebda |
20 Meghni |
21 Ziaya |
22 Abdoun |
23 Zemmamouche |
Valmentaja Saâdane

Algerian joukkue – Jalkapallon MM-kilpailut 2010
1 Gaouaoui |
2 Bougherra |
3 Belhadj |
4 Yahia |
5 Halliche |
6 Mansouri |
7 Boudebouz |
8 Lacen |
9 Ghezzal |
10 Saïfi |
11 Djebbour |
12 Bellaid |
13 Matmour |
14 Medjani |
15 Ziani |
16 Chaouchi |
17 Guedioura |
18 al-Aïfaoui |
19 Yebda |
20 Mesbah |
21 Kadir |
22 Abdoun |
23 M'Bolhi |
Valmentaja Saâdane